Musa Hassan

Tan Sri Dato' Seri Musa bin Tan Sri Dato' Haji Hassan (lahir 13 September 1951) merupakan Ketua Polis Negara Malaysia yang ke-lapan dan berkhidmat bermula 12 November 2006 hingga 12 September 2010. Beliau menggantikan Tan Sri Mohd. Bakri Haji Omar yang telah tamat tempoh perkhidmatannya sebagai polis. Pada 13 September 2010, Tan Sri Ismail Omar menggantikan beliau sebagai Ketua Polis Negara Malaysia."IGP: Ismail Omar ganti Musa Hassan", Malaysiakini.com. 1 September 2010.

Keluarga
Musa Hassan merupakan anak sulung kepada Tan Sri Dato' Hassan Azhari (1928–2018),Pengajar rancangan Muqaddam, Hassan Azhari meninggal dunia  Utusan Malaysia (6 Oktober 2018). Dicapai pada 7 Oktober 2018. seorang guru al-Quran dan Qiraati yang terkenal di Malaysia. Beliau dipelihara oleh neneknya dan menerima pendidikan di Kuala Lumpur. Adiknya, Mohammad ‘Izzat b Tansri Dato Hj Hassan megikuti jejak langkah beliau di dalam bidang kepolisan. Adik-adik yang lain terutamanya Dato' Fuad Hassan adalah seorang ahli perniagaan, pemimpin belia dan ahli politik serta pernah menjadi ADUN kawasan Ulu Klang serta Dato' Jalaluddin Hassan merupakan pelakon terkenal di Malaysia. Tidak dilupakan adik beliau juga bekas CEO Alam Flora SDN. BHD. iaitu Dato’ Mohd Zain Hassan.

Perkhidmatan
Rekod Perkhidmatan YDH Tan Sri Musa Bin Tan Sri Dato' Hj. Hassan.
 1969    -Insp. Pelatih (Maktab PDRM, Kuala Kubu Baru)
 1970    -Insp. Siasatan Khas (IPD Melaka Tengah, Kontinjen Melaka) / Inspektor Percubaan
 1973    -Pegawai Pendakwa (IPD Alor Gajah, Kontinjen Malaka) / Inspektor
 1975    -PT Rekod / Perangkaan CAD (Cawangan Anti Dadah, JSJ Bukit Aman) / Inspektor
 1981    -PPP Bah. 'A' CAD (Cawangan Anti Dadah, JSJ Bukit Aman) / ASP
 1985    -PPP Pakar Bantuan Teknik CAD (Cawangan Anti Dadah, JSJ Bukit Aman) / ASP
 1986    -Pensyarah Undang-Undang (Maktab PDRM, Kuala Kubu Baru) / ASP
 1988    -Timbalan Ketua Sekolah Perundangan (Maktab PDRM, Kuala Kubu Baru) / DSP
 1991    -TPP Latihan B1 (Cawangan Latihan, Jabatan Pengurusan Bukit Aman) / DSP
 1992    -PP Latihan (Peperiksaan)(Cawangan Latihan, Jabatan Pengurusan Bukit Aman) / SP
 1995    -Penolong Pengarah Pendakwaan/Undang-Undang)(JSJ Bukit Aman) / ACP & SAC II
 2000    -Timbalan Pengarah II (JSJ Bukit Aman) / SAC I 
 2001    -Timbalan Pengarah I (JSJ Bukit Aman) / DCP
 2003    -Ketua Polis Johor / DCP
 2004    -Pengarah JSJ (JSJ Bukit Aman) / CP
 2005    -Timbalan Ketua Polis Negara / DIGP
 2006    -Ketua Polis Negara / IGP

Kontroversi
Tuduhan rasuah
Tan Sri Musa Dato' Hj Hassan pernah dituduh menerima rasuah RM2 juta bagi membebaskan 3 anggota sindiket judi haram di Ibu Pejabat Polis Kluang , Johor di bawah Ordinan Dharurat 1969. Pada 18 Jun 2007 Badan Pencegah Rasuah telah menyiasat kes ini berdasarkan surat aduan dan email yang diterima  serta soal-siasat terhadap 6 saksi dan pernyataan akaun-akaun bank Tan Sri Musa Dato' Hj Hassan. http://www.parlimen.gov.my/hindex/pdf/DR-21032007.pdf "DEWAN RAKYAT
PARLIMEN KESEBELAS PENGGAL KEEMPAT MESYUARAT PERTAMA", muka surat 78, Parlimen Malaysia, 21 Mac 2007.

3 'ahli sindiket judi haram' itu ditangkap  pada 30 Mac 2007 berdasarkan maklumat daripada 6 orang saksi. Pemangku DCP Dato' Khalid Abu Bakar telah menyiasat kebenaran kes ini sama ada berlaku penganiayaan atau tidak. Kiranya ada unsur penganiayaan, tahanan mestilah dibebaskan. Setelah disiasat, 6 saksi tersebut menafikan maklumat itu daripada mereka dan tandatangan itu bukanlah milik mereka. Pada hari laporan ditulis, 5 saksi masih dilokap dan 1 sedang dibawa ke mahkamah. Oleh itu kredibiliti 6 saksi ini diragui dan tidak selaras. Pada 6 April 2007 mereka dibebaskan setelah dilokap selama 7 hari. 

Peguam Negara Malaysia, Tan Sri Abdul Ghani Patail menyatakan kes ini ditutup.Walau bagaimanapun penutupan kes ini secara tergesa-gesa menimbulkan polemik di kalangan orang awam. Tambahan dengan tersebarnya dakwaan mengatakan anak kepada Tan Sri Musa Dato' Hj Hassan bekerja di syarikat teknologi maklumat milik salah seorang daripada 3 pemuka sindiket judi haram tersebut. Terdapat juga dakwaan pembangkang bahawa kertas-kertas siasatan terhadap 3 orang pemuka sindiket haram ini telah diubah supaya pendakwaan terhadap mereka menjadi lemah dan seterusnya meletakkan kesalahan kepada pegawai penyiasat polis. Pegawai-pegawai polis terbabit akhirnya telah didakwa atas kesalahan menggunakan kuasa polis secara jahat untuk membina kes terhadap ahli sindiket terbabit. 

Kemuncak kepada kontroversi ini, Pengarah  Jabatan Siasatan Jenayah Komersil Polis DiRaja Malaysia, Datuk Ramli Yusuff telah didakwa di mahkamah atas kesalahan tidak mengisytiharkan harta miliknya dianggarkan bernilai 27 juta. Adalah merupakan satu kesalahan bagi kakitangan kerajaan jika tidak berbuat demikian. Kes ini dilihat sebagai manifestasi konflik dalaman pasukan polis kerana Datuk Ramli Yusuff adalah ketua kepada pegawai-pegawai polis yang didakwa menganiaya Tan Sri Musa Dato' Hj Hassan dan 3 orang ahli sindiket terbabit.

Dakwaan pemalsuan maklumat terhadap isu liwat Anwar
Pada 21 Julai 2008, Datuk Seri Anwar Ibrahim telah membuat laporan kepada pegawai Badan Pencegah Rasuah berhubung peranan Tan Sri Musa Hassan dan Peguam Negara , Tan Sri Abdul Ghani Patail berhubung kes liwat Anwar Ibrahim pada tahun 1998. Anwar percaya terdapat unsur merekacipta dan membawa kesnya ke mahkamah."Anwar puas hati siasatan BPR", Utusan Online, 22 Julai 2008. Ada usaha menutup jenayah bekas Ketua Polis Negara, Tan Sri Abdul Rahim Noor , memalsukan keterangan dengan membuat keterangan baru dan soal DNA Anwar Ibrahim pada 1998 hingga 1999 yang digunakan untuk menghina Anwar.

Ijazah atau diploma
Pada 25 Mac 2010, Ahli Parlimen Subang R Sivarasa membuat laporan di Balai Polis Damansara Utama bagi menentukan kesahihan ijazah atau diploma milik Musa Hassan.Keterangan palsu semasa perbicaraan di Mahkamah tertakluk kepada Seksyen 191  Kanun Keseksaan dan boleh dihukum di bawah Seksyen 193 Kanun yang sama.

Dalam Perbicaraan Kes No: 45-48-98 dan 48-49-98 pada 14 Disember 1998, Musa mendakwa memiliki ijazah undang-undang ketika memberi keterangan bersumpah. Tapi keterangan lain pada 25 Jun 2009, semasa kes Pendakwa Raya melawan Datuk Ramli Yusuf di  Mahkamah Sesyen Kota Kinabalu, Sabah . Semasa disoal balas oleh peguam James Tsai, peguambela Datuk Ramli, Musa Hassan hanya memiliki  ‘Diploma in Law and Management Studies’.

Pembedahan pintasan koronari
Pada 19 Ogos 2008 Tan Sri Musa Hassan  selamat menjalani pembedahan pintasan koronari jantung di Institut Jantung Negara.Ketua Polis Negara Jalani Pembedahan Pintasan Koronari

Rujukan

Pautan luar
 S Ramesh (2009) Malaysian police chief conferred with Distinguished Service Order, www.channelnewsasia.com

Kategori:Orang hidup
Kategori:Kelahiran 1952
Kategori:Muslim Malaysia
Kategori:Orang Malaysia berketurunan Melayu
Kategori:Pegawai polis Malaysia
Kategori:Orang dari Pulau Pinang
Kategori:Ketua Polis Negara Malaysia
Kategori:Penerima Darjah Seri Paduka Mahkota Perlis
Kategori:Penerima Darjah Seri Paduka Jiwa Mahkota Kelantan
Kategori:Penerima Darjah Kebesaran Seri Paduka Mahkota Selangor